=== Hofborgerskabets landsteder ===
[[Fil:Frederiksdal (Virum).jpg|thumb|Frederiksdal]]
Landstedernes historie går tilbage til [[1700-tallet]]. I [[Frankrig]] havde arkitekten og opinionsdanneren [[Jacques-François Blondel]] argumenteret for landliggerlivet. I bogen ''De la distribution des maisons de plaisance et de la décoration des édifices en general'' (Paris i 1737-38) hævdede han, at bylivet var usundt, støjende og nedslidende. Han fremhævede bylivet med dets fester, dets teaterforestillinger og hektiske arbejdsliv som en belastning for sunde mennesker og opstillede som modsætning hertil rekreation på landet som en nødvendig modforanstaltning med ren luft, haven med dens blomster og træer samt livet med familien.<ref name="Jø 10">Jørgensen, s. 10</ref> Disse betragtninger fandt også vej til Danmark, hvor Frankrig var noget af et forbillede for, hvad der var moderne på denne tid. I 1759 kunne [[Erik Pontoppidan den yngre|Erik Pontoppidan]] konstatere, at der var oprettet et stort antal landsteder uden for, men i nærheden af København, og lignende iagttagelser blev gjort af andre i samtiden.<ref name="Jø 10"/>
Bygninger,_konstruktioner_og_anlæg Kultur Arkitektur